PATVIRTINTA
Akmenės rajono sporto centro direktoriaus
 2026 08 27 įsakymu Nr. V-64

AKMENĖS RAJONO SPORTO CENTRAS
MOKYMO SUTARTIS Nr._____________
20             m.                   d.
Naujoji Akmenė
	Akmenės rajono sporto centras (kodas 295220870) Žemaitijos g. 2, Naujoji Akmenė (toliau – Sporto centras), atstovaujamas direktoriaus Manto Mačiaus  
ir tėvas, mama (globėjas, rūpintojas) 
_______________________________________________________________(toliau – Klientas), (tėvo, mamos (globėjo, rūpintojo) vardas, pavardė, el. p ir tel. nr.)
bei mokinys_____________________________________________________________________      (mokinio vardas, pavardė, asmens kodas, el. p.)
sudarėme šią sutartį:
I. Sutarties objektas
Sporto centras įsipareigoja ugdyti 

___________________________________________________________________
                                             (mokinio vardas, pavardė)

pagal _______________________________formalųjį švietimą papildančio ugdymo (toliau – FŠPU)  programą ir (sporto šakos pavadinimas) pagal galimybes sudaryti sąlygas tenkinti jo/jos saviraiškos poreikius.

II. Sutarties šalių įsipareigojimai
1. Sporto centras įsipareigoja:
1.1 užtikrinti kokybišką švietimo paslaugų teikimą pagal pasirinktos sporto šakos FŠPU programą;
1.2. ugdymo procesą organizuoti vadovaujantis Lietuvos Respublikos įstatymais, sporto centro nuostatais, kitais centro veiklą reglamentuojančiais dokumentais; 
1.3. ugdyti dorovės, pilietines bei patriotines nuostatas;
1.4. padėti mokiniui plėtoti įvairius savišvietos interesus, formuoti sveikos gyvensenos pagrindus, lavinti gebėjimus jais vadovautis, diegti darbštumo, atsakomybės, savarankiškumo, pasitikėjimo, atvirumo ir reiklumo sau principus;
1.5. teikti Klientui informaciją apie mokinio ugdymo sąlygas, lankomumą, pasiekimus bei elgesį;
1.6. informuoti Klientą apie pasikeitusį mokestį už mokinio ugdymą;
1.7. perskaičiuoti mokestį už ugdymo  laikotarpį,  kai mokinys nelankė užsiėmimų dėl ligos ar traumos (kai liga ar trauma tęsiasi 10 ar daugiau dienų), Klientui pristačius medicinines pažymas;
1.8. neskaičiuoti mokesčio už ugdymo laikotarpį, jei mokinys nelankė užsiėmimų visą mėnesį dėl ligos ir tėvai informuoja sporto centro administraciją, pristatydami gydytojo pažymą ar išrašą iš e. sveikatos  apie mokinio ligą, traumą (nelankymo priežastis);
1.9. mokiniui pažeidus Sporto centro darbo tvarkos taisykles, kitus įstaigos bendruomenės narių veiklą ir elgesį reglamentuojančius dokumentus, taikyti drausminimo priemones;
1.10. mokiniui baigus FŠPU programą išduoti  Neformaliojo vaikų švietimo pažymėjimą (kodas 9201);
1.11. paskelbus ekstremalią padėtį, keliančią pavojų mokinių gyvybei ar sveikatai, nustačius ypatingąją epideminę padėtį, dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose, taip pat oro temperatūrai esant 20 laipsnių šalčio ar žemesnei ugdymo procesą organizuoti nuotoliniu būdu per telekomunikacijų kanalus – telefonu, internetiniu ryšiu – naudojant įvairias, daugeliui pedagogų prieinamas technines priemones – išmaniuosius telefonus, planšetes, asmeninius kompiuterius.
1.12. Sporto centro taryba, tėvų (globėjų) prašymu ir atsižvelgdama į vaikų socialinę padėtį, gali atleisti mokinius nuo nustatyto atlyginimo už teikiamą paslaugą. Nuo atlyginimo gali būti atleidžiama ne daugiau kaip 10 proc. bendro įstaigą lankančių mokinių skaičiaus.
1.13. Sporto centro tėvų/globėjų prašymu atlyginimo dydis už teikiamą paslaugą mokiniui mažinamas 10 procentų, kai sporto formalųjį švietimą papildančias programas lanko 2 ir daugiau vienos šeimos vaikų.
1.14. Suaugusieji, kurie atstovauja Akmenės rajonui reprezentacinėse rajono komandose arba individualių sporto šakų šalies suaugusiųjų čempionatuose, nuo atlyginimo už paslaugas atleidžiami.
1.15. Mokinio ugdomoji veikla ir lankomumas fiksuojami Sporto centro naudojamoje STATS4SPORT valdymo platformoje, o mokinio atvykimas į sportinius užsiėmimus fiksuojamas neformaliojo ugdymo apskaitos elektroninėje lankomumo sistemoje (naudojant fizinę arba virtualią Akmeniečio kortelę) Sporto centro nustatyta tvarka.

2. Klientas įsipareigoja:
2.1. Akmenės rajono savivaldybės tarybos nustatytą mokestį už teikiamas paslaugas sumokėti (Luminor Bank AS banko sąskaitos Nr. LT 684010043300060117, įmonės kodas 295220870), nurodant mokinio, už kurį mokama,  vardą, pavardę ir jo kodą iki kiekvieno mėnesio 25 d. (mokestis mokamas už einamą mėnesį);
2.2. mokėti mokestį už teikiamas paslaugas 10 mokslo metų mėnesių, išskyrus šios sutarties 5.2 punkte nustatytus atvejus;
2.3. mokėti mokestį, kai mokinys yra pasirinkęs daugiau nei vieną formalųjį švietimą papildančio ugdymo ir/ar neformaliojo švietimo programą, kai mokestis yra skaičiuojamas už kiekvieną pasirinktą programą pagal Akmenės rajono savivaldybės tarybos nustatytą dydį;
2.4. užtikrinti, kad mokinys laikytųsi Sporto centro darbo tvarkos taisyklių ir kitų dokumentų, reglamentuojančių įstaigos bendruomenės narių veiklą ir elgesį, nuostatų;
2.5. užtikrinti punktualų ir reguliarų Sporto centro užsiėmimų lankymą;
2.6. rūpintis, kad mokinys reguliariai tikrintųsi sveikatą ir reikiamą informaciją pateiktų Sporto centrui;
2.7. nuolat domėtis mokinio ugdymo(-si) ir kitais rezultatais ir bendradarbiauti su Sporto centro personalu kontroliuojant mokinio elgesį ugdymo procese;
2.8. atlyginti padarytą žalą Sporto centrui;
2.9. dalyvauti Sporto centro šventėse, pasitarimuose, susirinkimuose ir kituose renginiuose;
2.10. pagal galimybes aprūpinti mokinį individualiomis mokymosi priemonėmis;
2.11. nusprendus nebelankyti užsiėmimų, informuoti apie tai Sporto centro direktorių raštu. 
2.12. užtikrinti, kad mokinys Sporto centro patalpose ir teritorijoje nevartotų energetinių gėrimų, nerūkytų ir neturėtų tabako, narkotinių medžiagų bei elektroninių cigarečių;
2.13. užtikrinti saugią ir tinkamą aplinką nuotoliniam ugdymui.
2.14. Tėvai (globėjai, rūpintojai) atsako už pateikiamų dokumentų teisingumą.
2.15. Mokesčio skolos iš tėvų (globėjų, rūpintojų) išieškomas Lietuvos Respublikos teisės aktų nustatyta tvarka.

3. Ugdytinis įsipareigoja:
3.1. punktualiai ir reguliariai lankyti užsiėmimus, pagal savo gebėjimus ir poreikius stropiai mokytis, siekti ugdymosi pažangos;
3.2. laikytis Sporto centro darbo tvarkos taisyklių, vykdyti teisėtus pedagogų, administracijos ir savivaldos institucijų nurodymus;
3.3. pagarbiai elgtis su bendraamžiais, vyresniaisiais bei kitais Sporto centro bendruomenės nariais;
3.4. užsiėmimų metu dėvėti tvarkingą sportinę aprangą ir avalynę, laikytis asmens higienos reikalavimų;
3.5. nevartoti ir neplatinti narkotinių ir psichotropinių medžiagų, alkoholio, energinių gėrimų, elektroninių cigarečių, tabako gaminių;
3.6. reguliariai tikrintis sveikatą ir pateikti Sporto centrui reikiamą informaciją;
3.7. talkinti Sporto centrui organizuojant renginius, dalyvauti socialinėje veikloje;
3.8. tausoti Sporto centro turtą, atlyginti padarytą žalą.

4. Mokinio perėjimo į kitą  sportinio ugdymo įstaigą ar klubą tvarka ir sąlygos
4.1. Klientas, mokiniui norint pereiti į kitą sportinio ugdymo įstaigą, nepasibaigus sutarčiai, privalo prieš 14 d. raštiškai informuoti Sporto centrą;
4.2. Sporto centras, gavęs Kliento ir įstaigos, į kurią mokinys pereina, prašymą, šalims sutarus, išduoda  „Paleidžiamąjį raštą“ 7 dienų laikotarpyje;
4.3. šalims nesutarus, Sporto centras turi teisę reikalauti ugdymo kompensacijos, vadovaujantis  atskirų sporto šakų federacijų teisės dokumentais, reglamentuojančiais mokinių perėjimus.

III. Sutarties įsigaliojimas, galiojimas, keitimas ir nutraukimas
5.  Mokymo sutartis sudaroma ne trumpiau kaip mokslo metams ar ugdymo programos laikotarpiui. Sutartyje ugdytinio tėvai/ globėjai įsipareigoja, kad sutarties laikotarpiu Mokinys lankys ugdymo įstaigą, o tėvai visą sutarties laikotarpį mokės nustatytą mokestį.
5.1.  Pasirašant sutartį su ugdymo įstaiga, įsipareigojama sumokėti skirtumą už likusius mokslo metų mėnesius, jei sutartis nutraukiama tėvų iniciatyva anksčiau laiko. Skirtumas sumokamas ne vėliau kaip  iki mokslo metų pabaigos.
5.2.  Mokestis už likusius mokslo metų mėnesius nėra mokamas, kai nutraukiama sutartis anksčiau laiko tik neformaliojo vaikų švietimo programą (sportinio ugdymo grupę) lankantiems mokiniams, nusprendusiems nebetęsti mokymosi ar kai sutartis nutraukiama dėl svarbių priežasčių ir Sporto centro lankymo užtikrinti neįmanoma, pvz. išvykus gyventi į kitą rajoną.
5.3. Mokinys išbraukiamas iš Sporto centro mokinių sąrašo (išanalizavus priežastis ir esant Sporto centro pritarimui):
5.3.1. mokinių tėvams, kitiems teisėtiems jų atstovams pateikus prašymą nutraukti Mokymo sutartį, nurodant priežastį;
5.3.2. jeigu mokinys nelanko Sporto centro veiklų be pateisinamos priežasties ilgiau kaip vieną mėnesį ir mokinio tėvai (globėjai, rūpintojai) per 1 mėnesį nuo grupės mokytojo kreipimosi raštu nepateikė paaiškinimo dėl  užsiėmimų praleidimo.
5.4.  Jei mokinys nelanko užsiėmimų, ar dėl kitos priežasties norima nutraukti sutartį, Klientas privalo pateikti prašymą raštu Sporto centro administracijai, dėl sutarties nutraukimo. Sutarties nutraukimas nepanaikina Kliento pareigos sumokėti pagal galiojusią sutartį susidariusį įsiskolinimą už suteiktas paslaugas.

IV. Ginčių sprendimas
Ginčytini ugdymo proceso organizavimo, mokyklos veiklos, sutarties pažeidimo klausimai sprendžiami Sporto centro taryboje, atskirais atvejais – dalyvaujant Akmenės rajono savivaldybės atstovams.

V. Sutikimai
6.1. Sutinku, kad mano (sūnus/dukra/globotinis/globotinė) vyktų į varžybas, turnyrus, kitus su sporto susijusius renginius Akmenės rajono sporto centro, sporto centro mokytojų ar kitu transportu.
6.2. Sutinku, kad prireikus mano (sūnui/dukrai/globotiniui/globotinei) būtų suteikta pirmoji pagalba.
6.3. Dėl mokinio atvaizdo (nuotraukų ir vaizdo įrašų) naudojimo pildomas atskiras Centro direktoriaus patvirtintas sutikimas.

Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).



Sutarties šalių parašai:
Direktorius
Mantas Mačius
_________________________
A. V. 
Žemaitijos g. 2, Naujoji Akmenė
Tel. +370 615 53 035
El. paštas: info@akmenesc.lt

Tėvas (globėjas, rūpintojas) 

___________________________________________
(vardas, pavardė)
___________________________________________
(parašas)
Adresas:____________________________________

Tel._____________________________________

El. paštas____________________________________












Su Sporto centro vidaus tvarkos, saugaus elgesio taisyklėmis, mokymo tvarka, apmokėjimo už treniruotes sąlygomis esu supažindintas:

Mokinys               ___________________         ________________________
               (parašas)                                      (vardas, pavardė)


